Bi desan bajaranê Ewropa de bi hezaran Kurdistanijî û dostê înan vizêr reyna vejîyayî meydanan û bi çalakîyan waşt ke waştişê çalakwananê grevê vêşanîye bêro bicaardene.
CARDIFF
Paytexta Gallerî Cardiff de Kurdistanijan û dostanê înan vernîya banê BBCyî de çalakîyêk viraşte. Çalakwanan BBCyo ke vera Ocalanî xebaran virazeno û propagandaya hêrişê dewlata Tirkî yê Efrînî keno, pretesto kerd.
BORDEAUX
Bajarê Bordeauxî yê Fransa de seba baleantişê serê grevê vêşanîye mîtîngêk ame viraştene.
RENNES
Bajarê Rannesî yê Fransa de zî hetê Meclîsê Cinîyan ra çalakîya bêîtaatî ya sivîlî ameye viraştene.
PARİS
Paytextê Fransa Parîsî de zî vera tecrîdê Îmrali û paştîdayîşê Guvene û çalakwananê grevê vêşanîye Kurdistanijî kuçeyan de bî. Rayberîya TJK-Eyî de çalakîyê ameye viraştene û bêvêngîya Ewropa ameye şermezarkerdene.
MARSİLYA / MARIGNAN
Bajaranê Marsîlya û Marîgnane yê Fransa de zî bi heman waştişî çalakîyêk ameye viraştene. Aktîvîstanê Têgêrayîşê Ciwnan ê Şorişgêrî bi meşaleyan rayraşîyayîşêk viraşt.
MANNHEIM
Bajarê Mannheimî yê Almanya de zî  Kurdistanijan Televîzyonê RNFyî zîyaret kerd  û derheqê tecrîd û grevanê vêşanîye de dosyayêk daye ci.
GIESSEN
Bajarê Giessenî yê Almanya de zî Kurdistanijî û dostê înan çalakîye de bî. Çalakwan bi sloganan waştişê wedartişê tecrîdî ard ziwan û çalakwanê grevê vêşanîye silam kerdî.
HILDESHEIM
Bajarê Hildesheimî yê Almanya de zî Komunê Cinîyan ê Şehîd Meryemî dezgehê hetkarîye AWOyî zîyaret kerd derheqê Leyla Guvene de dosyayêk daye ci.
SAARBRUCKEN
Bajarê Saaburckenî yê Almanya de zî Kurdistanijî vernîya Ewropagalerîe de çalakîye de bî. Çalakwan sere de Almanya dezgehanê Ewropa ra waşt ke wezîfeyê xo bica bîyarî.
BREMEN
Bajarê Bremenî yê Almanya de zî hete Meclîsê Cinîyan ê Sêvê ra çalakîyê ameye organîzekerdene.
MONCHENGLADBACH
Bajarê Monchengladbachî yê Almanya de zî rayberîya Têgêrayîşê Ciwanan ê Şorişgêrî de bi çalakîyêk tecrîd ame şermezarkerdene.
WUPPERTAL
Bajarê Wuppertalî yê Almanya de zî bi mîtîngêk tecrîd ame protestokerdene û çalakîyê grevê vêşanîye ameyî silamkerdene.
MUNİH
Bajarê Munîhî yê Almanya de Meclîsê Cinîyan ê Sara çalakîyêk organîze kerde.
HAMBURG
Bajarê Hamburgî yê Almanya de zî çalakîya protestokerdişê tecrîdê Îmraliyî ameye viraştene.
HANNOVER
Bajarê Hannoverî de zî Kurdistanijî vejîyayî meydanan tecrîdê serê Ocalanî û bevêgîya Ewropa şermezar kerde.
STOCKHOLM
Paytexta Swêdî Stockholm de zî bi çalakîyê bale ancîya tecrîdê Îmraliyî ser û azadîya Ocalanî ameye waştene. Çalakwanan grevê vêşanîye silam kerdî û mesajê paştîdayîşî dayê.
LUZERN
Luzern de zî bi heman waştişî çalakîyêk ameye viraştene. Çalakwananê grevê vêşanîye yê Strasborgî ra Ayvaz Ece zî bi telefonî tewrê çalakîye bi û vat ke ‘Roje na roja, roja Rayberîya ma rê wayîr vejîyayîşî ya.‘
ZURİH
Bajarê Zurîhî yê Swîsre de zî bi tewrbîyayîşê seyan kesan çalakîyêk ameye viraştene. Çalakwanan vat ke waştişê grevê vêşanîye waştişê înan o û ê do heta peynî wayîrê xoverdayoxan bivejî.
SOLOTHURN
Bajarê Solothurnî yê Swîsre de  zî Têgêrayîşê Ciwanan ê Şorişgêrî çalakîyê organîze kerde. Xoverdayoxanê Strasbourgî ra Ekrem Yilmaz bi telefonî tewrê çalakîye bi û vat ke heta wedartişê tecrîdî do çalakîya înan dewam bikero.
LOZAN
Bajarê Lozanî yê Swîsre zî rayberîya Meclîsê Cinîyan ê Lajînî de çalakîyek ameye viraştene.  Çalakwanan tecrîdê serê Ocalanî rê hêrsê xo ard ziwan û azadîya ey waşte.
BASEL
Bajarê Swîsre Basel de zî Kurdistanijan û dostan înan bi çalakîyê azadîya Ocalanî waşte.
RAPPERSWIL
Raypperswil de zî bi heman waştişî çalakîyêk ameye viraştene.
